b'\n_START_ARTICLE_\nMestno gledali\xc5\xa1\xc4\x8de ljubljansko\n_START_PARAGRAPH_\nMestno gledali\xc5\xa1\xc4\x8de ljubljansko (kratica MGL) je ljubljansko gledali\xc5\xa1\xc4\x8de, katerega repertoar je usmerjen k sodobnej\xc5\xa1im doma\xc4\x8dim in tujim gledali\xc5\xa1kim delom. Ustanovljeno je bilo leta 1949 kot drugo dramsko gledali\xc5\xa1\xc4\x8de v mestu. Vhod je iz Gledali\xc5\xa1ke pasa\xc5\xbee med Nazorjevo in \xc4\x8copovo ulico. Poleg njega je Akademija za gledali\xc5\xa1\xc4\x8de, radio, film in televizijo (AGRFT). Obe ustanovi delujeta v zgradbi Serafinskega kolegija._NEWLINE_Na velikem odru in mali sceni se letno uprizori 8 krstnih (novih) predstav. Od leta 1963 v okviru gledali\xc5\xa1\xc4\x8da deluje tudi knji\xc5\xbena zalo\xc5\xbeba, ki objavlja gledali\xc5\xa1ko literaturo.'